Sād al-Šēb
<s>Sād Abdulah al-Šēb (arapski: سعد الشيب; Doha, 19. veljače 1990.), katarski nogometni golman i reprezentativac koji igra za Al-Sad.</s><s>Al-Šēb se počeo baviti nogometom 2002. godine u omladinskom pogonu Al-Sada, za čiju je seniorsku selekciju debitirao 2008. godine i gdje igra i danas.</s><s>S klubom je ostvario niz nacionalni i međunarodnih uspjeha, među kojima spadaju četiri naslova prvaka Katara, čak jedanaest naslova u različitim kup natjecanjima te tri Kupa šeika Džasima (Katarski superkup).</s><s>Uz to je 2011. godine bio prvak i azijske Lige prvaka te ima treće mjesto sa FIFA Svjetskog klupskog prvenstva; njegova je momčad u četvrfinalu izbacila tuniski Espérance da bi u polufinalu ispali od Barcelone.</s><s>U utakmici za treće mjesto, Al-Sad je pobijedio japanski klub Kashiwa Reysol nakon penala.</s><s>U dva je navrata bio i najbolji golman nacionalne lige.</s>

<s>Za reprezentaciju je debitirao 2009. godine te je sudjelovao u prvoj utakmici Katara na FIFA Svjetskom prvenstvu 2022. godine, ušavši tako u povijest kao prvi katarski golman u historiji Svjetskih prvenstava; Katar je u utakmici otvaranja izgubio od Ekvador 0:2, čime je također ušao u povijest kao prvi domaćin koji je izgubio na otvaranju prvenstva u povijesti FIFA Svjetskih prvenstava..</s><s>Ranije, al-Šēb ima i naslov prvaka Azije s Katarom iz 2019. godine, kada je ujedno nagrađen i Zlatnom rukavicom na turniru te je bio dio idealne momčadi tog turnira.</s><s>Al-Šēb je na tom turniru bio prvi golman na svih sedam utakmica koje je Katar odigrao na turniru, s tim da je na cijelom turniru primio samo jedan pogodak, što objašnjava zašto je dobio nagradu za najboljeg golmana turnira.</s><s>Od manjih turnira, s reprezentacijom Katara osvajao je još i Kup Arapskog zaljeva (2014.) te WAFF Prvenstvo (2013.).</s>

<s>Vanjske veze</s>

<s>Katarski fudbaleri</s>

